
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL RAJONO SAVIVALDYBĖS ADMINISTRACIJOS DIREKTORIAUS 2014 M. LIEPOS 23 D. ĮSAKYMO NR. AT-723 „DĖL TEISĖS AKTŲ PROJEKTŲ ANTIKORUPCINIO VERTINIMO“ PAPILDYMO
2014 m. gruodžio 19 d. Nr. AT- 1317
Šakiai



Vadovaudamasis Lietuvos Respublikos vietos savivaldos įstatymo 18 straipsnio 1 dalimi,


papildau rajono savivaldybės administracijos direktoriaus 2014 m. liepos 23 d. įsakymą Nr. AT-723 „Dėl teisės aktų projektų antikorupcinio vertinimo“ 8 punktu ir jį išdėstau taip:

„8. Teisės akto projekto vertintojas, atlikdamas teisės akto projekto antikorupcinį vertinimą, analizuoja jo turinį, vertina jį pagal nurodytus antikorupcinio vertinimo kriterijus, prognozuoja, kaip teisės akto projekto nuostatos gali sudaryti sąlygas atsirasti ar plisti korupcijai, pagal teisės aktų projektų antikorupcinio vertinimo pažymą, kurios forma pateikta Lietuvos Respublikos Vyriausybės 2014 m. kovo 12 d. nutarimo Nr. 243 „Dėl teisės aktų projektų antikorupcinio vertinimo taisyklių patvirtinimo” priede“.
Administracijos direktorius
Juozas Puodžiukaitis
